РЕПУБЛИКА СРБИЈА

НАРОДНА СКУПШТИНА

Одбор за уставна питања и

законодавство

09 Број 06-2/186-22

30. новембар 2022. године

Б е о г р а д

 На основу члана 70. став 1. алинеја прва Пословника Народне скупштине

С А З И В А М

СЕДМУ СЕДНИЦУ ОДБОРА ЗА УСТАВНА ПИТАЊА И ЗАКОНОДАВСТВО ЗА ПЕТАК, 2. ДЕЦЕМБАР 2022. ГОДИНЕ,

СА ПОЧЕТКОМ У 16,00 ЧАСОВА

 За ову седницу предлажем следећи

Д н е в н и р е д:

 - Усвајање записника Пете и Шесте седнице Одбора,

 1. Разматрање Предлога закона о буџету Републике Србије за 2023. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2023. годину, Предлогом одлуке о давању сагласности на Финансијски план Републичког фонда за здравствено осигурање за 2023. годину, Предлогом одлуке о давању сагласности на Финансијски план Фонда за социјално осигурање војних осигураника за 2023. годину и Предлогом одлуке о давању сагласности на Финансијски план Националне службе за запошљавање за 2023. годину, који је поднела Влада (број 400-2503/22 од 18. новембра 2022. године), у начелу;

 2. Разматрање Предлога закона о завршном рачуну буџета Републике Србије за 2021. годину, који је поднела Влада (број 400-2509/22 од 18. новембра 2022. године), у начелу;

 3. Разматрање Предлога закона о изменама и допунама Закона о буџетском систему, који је поднела Влада (број 400-2504/22 од 18. новембра 2022. године), у начелу;

 4. Разматрање Предлога закона о изменама и допунама Закона о пореском поступку и пореској администрацији, који је поднела Влада (број 011-2506/22 од 18. новембра 2022. године), у начелу;

 5. Разматрање Предлога закона о изменама и допунама Закона о порезима на имовину, који је поднела Влада (број 011-2522/22 од 18. новембра 2022. године), у начелу;

 6. Разматрање Предлога закона о изменама и допунама Закона о порезу на доходак грађана, који је поднела Влада (број 011-2510/22 од 18. новембра 2022. године), у начелу;

 7. Разматрање Предлога закона о изменама и допунама Закона о порезу на додату вредност, који је поднела Влада (број 011-2511/22 од 18. новембра 2022. године), у начелу;

 8. Разматрање Предлога закона о изменама и допунама Закона о доприносима за обавезно социјално осигурање, који је поднела Влада (број 011-2519/22 од 18. новембра 2022. године), у начелу;

 9. Разматрање Предлога закона о изменама и допунама Закона о републичким административним таксама, који је поднела Влада (број 011-2508/22 од 18. новембра 2022. године), у начелу;

 10. Разматрање Предлога закона о изменама и допуни Царинског закона, који је поднела Влада (број 011-2505/22 од 18. новембра 2022. године), у начелу;

 11. Разматрање Предлога закона о изменама и допуни Закона о роковима измирења новчаних обавеза у комерцијалним трансакцијама, који је поднела Влада (број 011-2512/22 од 18. новембра 2022. године) у начелу;

 12. Разматрање Предлога закона о изменама и допунама Закона о електронском фактурисању, који је поднела Влада (број 011-2515/22 од 18. новембра 2022. године), у начелу;

 13. Разматрање Предлога закона о изменама и допунама Закона о фискализацији, који је поднела Влада (број 011-2516/22 од 18. новембра 2022. године), у начелу;

 14. Разматрање Предлога закона о задуживању Републике Србије код NLB Komercijalne banke AD Beograd за потребе финансирања Пројекта изградње државног пута IБ реда, деоница брзе саобраћајнице: ауто-пут Е-75 Београд - Ниш (петља "Пожаревац") - Пожаревац (обилазница) - Велико Градиште - Голубац (Дунавска магистрала), који је поднела Влада (број 011-2530/22 од 18. новембра 2022. године), у начелу;

 15. Разматрање Предлога закона о потврђивању Споразума о зајму (Пројекат чисте енергије и енергетске ефикасности за грађане) између Републике Србије и Међународне банке за обнову и развој, који је поднела Влада (број 011-2599/22 од 25. новембра 2022. године), у начелу;

 16. Разматрање Предлога закона о измени Закона о пензијском и инвалидском осигурању, који је поднела Влада (број 011-2507/22 од 18. новембра 2022. године), у начелу;

 17. Разматрање Предлога закона о потврђивању Оквирног споразума о финансијском партнерству између Републике Србије коју заступа Влада Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА III), који је поднела Влада (број 011-2603/22 од 25. новембра 2022. године), у начелу;

 18. Разматрање Предлога закона о потврђивању Оквирног протокола о финансијској и техничкој сарадњи између Владе Републике Србије и Владе Краљевине Шпаније у области инфраструктурних пројеката, који је поднела Влада (број 011-2517/22 од 18. новембра 2022. године);

 19. Разматрање Предлога закона о потврђивању Уговора између Владе Републике Србије и Владе Мађарске о пријатељским односима и сарадњи у области стратешког партнерства, који је поднела Влада (број 011-2513/22 од 18. новембра 2022. године);

 20. Разматрање Предлога одлуке о давању сагласности на Одлуку о изменама и допунама финансијског Плана Републичког фонда за пензијско и инвалидско осигурање за 2022. годину, који је поднела Влада (број 400-2527/22 од 10. новембра 2022 године);

 21. Разматрање Предлога одлуке о давању сагласности на Одлуку о изменама Финансијског плана Националне службе за запошљавање за 2022. годину, који је поднела Влада (број 400-2523/22 од 18. новембра 2022. године);

 22. Разматрање Предлога одлуке о давању сагласности на Одлуку о изменама Финансијског плана Фонда за социјално осигурање војних осигураника за 2022. годину, који је поднела Влада (број 400-2524/22 од 10. новембра 2022. године);

 23. Давање одговора Уставном суду поводом две иницијативе за покретање поступка за оцену уставности одредаба члана 280е ст. 3 и 4. Закона о осигурању („Службени гласник РС”, бр. 139/14 и 44/21) и члана 61. став 6. тачка 2) Закона о приватизацији („Службени гласник РС”, бр. 83/14, 46/15, 112/15 и 20/16 - аутентично тумачење).

 Седница ће се одржати у Дому Народне скупштине, у Београду, Трг Николе Пашића 13, у сали III.

 Чланови Одбора који нису у могућности да присуствују седници Одбора, треба да о томе обавесте своје заменике у Одбору.

 ПРЕДСЕДНИК ОДБОРА

 Jелена Жарић Ковачевић